2003/450/EY: Komission päätös, tehty 18 päivänä kesäkuuta 2003, Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. -organismin torjumista koskevien Tšekin säännösten tunnustamisesta yhteisön säännöksiä vastaaviksi (tiedoksiannettu numerolla K(2003) 1870)



Virallinen lehti nro L 151 , 19/06/2003 s. 0042 - 0043



Komission päätös, tehty 18 päivänä kesäkuuta 2003, Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. -organismin torjumista koskevien Tsekin säännösten tunnustamisesta yhteisön säännöksiä vastaaviksi (tiedoksiannettu numerolla K(2003) 1870) (2003/450/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen liitteessä III olevan A osan 12 kohdan, ottaa huomioon Tsekin esittämän pyynnön, sekä katsoo seuraavaa: (1) Direktiivin 2000/29/EY liitteessä III olevan A osan 12 kohdassa säädetään, että jäsenvaltioihin ei saa tuoda lajin Solanum tuberosum L. mukuloita, lukuun ottamatta siemenperunoita ja eräitä muita perunoita, jotka täsmennetään liitteessä III olevan A osan 10 ja 11 kohdassa, jotka ovat peräisin tietyistä Euroopan kolmansista maista, ei kuitenkaan niistä, jotka on tunnustettu vapaiksi Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. -organismista (jäljempänä "organismi"), tai joiden säännösten on tunnustettu vastaavan yhteisön säännöksiä kyseisen organismin torjumiseksi. (2) Tsekin antamista virallisista tiedoista sekä elintarvike- ja eläinlääkintätoimiston Tsekkiin tammikuussa 2001 ja marraskuussa 2002 tekemien tarkastuskäyntien aikana keräämistä tiedoista käy ilmi, että Tsekki on soveltanut haitallisen organismin valvonta-, tarkastus- ja testausjärjestelmiä perunoiden tuonnissa sekä kotimaisten siemen- ja varastoperunoiden tuotannossa perunan vaalean rengasmädän ja perunan tumman rengasmädän taudinaiheuttajien leviämisen estämistä koskevien ohjeiden (B/KAR/1/2002) avulla. (3) Edellä olevien tietojen perusteella voidaan tunnustaa, että organismin torjumista koskevat Tsekin säännökset vastaavat yhteisön säännöksiä ja että organismin leviämisriski on poistunut. (4) Komissio varmistaa, että Tsekki antaa käyttöön kaikki saatavilla olevat tekniset tiedot, joita tarvitaan edellä mainitun tilanteen arvioinnin jatkamiseksi. (5) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. -organismin torjumista koskevien Tsekin säännösten tunnustetaan vastaavan yhteisön säännöksiä. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä kesäkuuta 2003. Komission puolesta David Byrne Komission jäsen (1) EYVL L 169, 10.7.2000, s. 1. (2) EUVL L 122, 16.5.2003, s. 1.